
Tasg 1- Y stori dewisais i ddarllen i blant blwyddyn 1 yw ‘Antur Fawr Panta Clos’ gan Claire Freedman. Nes i ddod o hyd i’r llyfr hwn yn y Saesneg wrth ymchwilio ar wefan Scholastic. Roedd darllen disgrifiad y llyfr wedi denu mi i ddewis y stori oherwydd nodwyd bod y llyfr yn; ‘hilarious festive romp from a best-loved series’ ac ‘Laugh-out-loud rhymes plus Ben Cort’s vibrant pictures’. Teimlaf fod y llyfr hwn yn hwylus ar gyfer y plant, ac yn addas gan fod hi’n adeg y Nadolig. Yn debyg cefnoga wefan ‘gwales.com’ fod y llyfr yma yn addas i blant yn y cyfnod sylfaen, gan gynnig cyfleoedd i’r plant wenu. Roedd yr athrawes eisioes wedi darllen llyfrau o gyfres Claire Freedman i’r dosbarth ac wedi’u fwynhau, rhodd hyn fwy o rheswm i mi dros ddewis stori gan Claire Freedman.
Mae’r stori hon yn hwylus i’r plant gan ei bod hi’n sôn am bants ac mae’n hudol gyda Siôn Corn a’r estroniaid yn graidd i’r plot. Gan ddarllen am Siôn Corn a’r estroniaid ceir cyfle i’r plant ehangu eu dychymyg, sy’n rhan allweddol o’r fframwaith Cyfnod Sylfaen ar gyfer dysgu iaith. Ceir llu o gymeriadau amrywiol megis Siôn Corn, y plant, corachod a’r estroniaid, gan roi cyfle i mi newid fy llais a chymeriadu i sicrhau ymrwymiad a diddordeb gan wneud y stori yn fwy hwylus.
Mae’r llyfr hefyd yn helpu’r plant i adnabod patrymau a nodweddion yr iaith Gymraeg. Penderfynais i ganolbwyntio ar odli oherwydd mae’n elfen cryf trwy gydol y stori, a chefnoga’r athrawes nad oedd y plant wedi cael cyfle i ddysgu am odl a sut i’w ddefnyddio eto. Yn y stori mae’r odl yn mynd bob yn ail linell (ABAB). Drwy gael odl mae’n gosod rhythm, sydd yn helpu i ddenu’r plant. Noda Ser4kids (2012) bod dysgu odli’n cyweithio’n dda gydag datblygiad cyfathrebu ac ysgrifenedig y plant. 
Yn ogystal ag odli, mae nifer o nodweddion iaith arall yn y llyfr bydd y plant yn medru dod yn gyfarwydd gyda. Yn gyntaf mae defnydd da o ansoddeiriau, gall hyn ehangu geirfa'r plant. Gwelaf bod yr atalnodi’n bwysig hefyd gyda defnydd cyson o ebychnodau. Oherywdd hyn mae modd i’r plant ddeall bod angen i’r llais godi neu i gyfleu cynnwrf. Mae cyfleoedd i gwestiynu’r plant yn y stori, un amlwg yw ‘A fedri di ddyfalu be’ mae...yn rhoi fel anrhegion?. Rhoddir hyn cyfle iddynt fod yn rhan ac ymateb i’r stori. Yn olaf cyflythreniad megis ‘noswyl Nadolig’, eto mae hyn yn helpu gyda llif y stori. Gall y nodweddion iaith hyn i gyd gryfhau llythrennedd a llafaredd y plant. Er yr holl nodweddion hyn, penderfynais ganolbwyntio ar odli yn bennaf fel sgil gan ddiffyg profiad y plant hyd yn hyn, a hefyd gan fy mod yn credu bydd odli’n cryfhau plant o flwyddyn 1 gyda’i gallu i gofio straeon a’u hysgrifennu yn y dyfodol.
Wrth wneud y dasg darllen mae amrywiaeth o gwestiynau gallaf ofyn i’r plant yn gyffredinol neu drwy ganolbwyntio ar odli yn ystod ac ar ôl darllen y stori, megis:
· Beth oedd y prif ddigwyddiadau yn y stori?
· Ble mae’r odl yn y rhan yma?
· Beth yw eich hoff ran o’r stori?
· Ydy’r llyfr yma yn ddoniol?
· Pa gymeriadau rydym yn cwrdd ag yn y stori?
· Beth fydd yn digwydd nesaf?
Mae gofyn cwestiynau agored i blant yn rhoi'r rhyddid iddynt ymateb yn greadigol. Nid oes pwysau arnyn nhw i gael yr ateb yn gywir, oherwydd eu barn nhw sydd yn bwysig. Cefnoga Loggenberg (2018) bwysigrwydd hyn o oedrannau cynnar iawn hyd yn oed.  
Bwriedir darllen y llyfr i’r dosbarth gyfan, ac yna mynd ati i wneud y dasg ffocws gyda grŵp. Yn gyntaf byddaf yn cwestiynu’r plant am y llyfr, fel ffordd o asesu cynnydd ac i weld a oeddent yn gwrando. Gall hefyd fod yn fanteisiol i atgoffa’r plant am y digwyddiadau ac i rannu barn. Gellir trafod a oedd y plant wedi mwynhau darllen y llyfr, a beth wnaeth ddigwydd. Yna gan ffocysu ar odli, byddwn yn trafod beth yw odli a sut rydym yn dod o hyd iddo yn y llyfr. Byddaf yn darllen rhan o’r stori ac yn gofyn i’r plant i ganfod yr odl.
Y dasg gyntaf odli yw gêm ‘ping pong’. Rwy’n dweud gair allan yn uchel, yna mae rhaid i’r plant ymateb yn ôl gyda gair arall sy’n odli gyda fy ngair i. Mae’n ymarfer gyflym sydd yn herio’r plant i feddwl yn yr unfan. Yna fel y prif weithgaredd odli rydw i wedi defnyddio geirfa odli o’r llyfr a chreu cardiau bach. Y dasg fydd i gysylltu’r cardiau cywir i greu’r odl. Mae angen iddyn nhw weithio fel grŵp i’w gwblhau. Nodir Ripel, M fod yna tri cham i addysgu odli. Yn gyntaf mae rhaid iddyn nhw wrando ar yr odl, yn ail rhaid iddynt adnabod yr odl, ac yn olaf gellir creu odl. Yn fy sefyllfa i bydd y plant yn clywed yr odl allan o’r stori, ac yna eu cydnabod drwy gysylltu’r cardiau. Yna gellir cael cyfle i greu odl mewn gwers sydd yn dilyn.

Tasg 3- Cyn gwneud y dasg darllenais y stori gyda’r dosbarth gyfan. Wrth ddarllen nid oeddwn i wedi gofyn gormodedd o gwestiynau gan fod hyn yn torri llif y stori. Dyna pam roeddwn i wedi gofyn cwestiynau i’r grŵp ffocws ar ôl darllen y stori. Roedd hyn yn ffordd dda i mi weld faint roedd y plant wedi deall, ac yn ffordd o glymu asesu ar gyfer dysgu. Roedd gofyn cwestiynau i’r plant yn ysgogi eu diddordeb. Braf oedd gweld fod pob plentyn wedi llwyddo i gyfrannu at y drafodaeth ac ymateb i’r cwestiynau gofynnwyd iddynt. 
Wrth wylio nôl ar y clip fideo credaf fod y plant wedi llwyddo i ddeall beth yw odl. Roeddent yn medru dweud ar lafar i mi fod geiriau yn odli pan fod y diwedd yr un peth, ond nid yw’r dechrau. Yma gallwn wedi helaethu bod geiriau odli ddim yn gorfod edrych yr un peth ond mae’r sŵn yr un peth ar ddiwedd y gair. 
Weithiodd y plant yn dda fel tîm er mwyn cysylltu’r cardiau i greu’r odli. Cyn mynd ati i chwarae’r gêm cysylltu geirfa odli, roeddwn i wedi chwarae gem ‘ping pong odli’. Llwyddodd y plant i ymateb i mi yn dda gyda geiriau cyffredinol sydd yn odli, megis coch a moch. Hefyd gwelir fod y plant yn ymwybodol o’r odl oedd yn y darn allan o’r llyfr sef sach a bach. Nid oeddwn i wedi rhoi ddigon o amser iddynt i ymateb mai odl oedd yr enw ar hyn, yn lle roeddwn i wedi rhoi’r ateb iddyn nhw. 
Wrth wneud y dasg paru, rhoddais cymorth iddyn nhw a’u cwestiynu, ond gallwn wedi annog fwy o drafodaeth. Cwestiwn a gododd yn ystod y dasg gan y plant oedd ‘beth yw aliens yn Gymraeg?’ i fod yn onest nid oeddwn i’n cofio ar y pryd beth oedd aliens yn Gymraeg. Felly i osgoi dweud ‘sai’n siŵr’ roeddwn i wedi gosod her iddynt i fynd ati i ymchwilio i weld beth yw ‘aliens’ yn Gymraeg. Fel grŵp roedd y plant wedi darganfod mai estroniaid yw’r ateb. Drwy wneud hyn mae’r plant yn dysgu geirfa newydd. Yn ogystal wrth ddarllen y llyfr yma dysgwyd mai ‘elves’ yw corachod. Gan fod nifer o’r plant yma o gartrefodd Saesneg, mae’n dda ein bod ni’n hybu ac yn herio geirfa Gymraeg newydd i ddefnyddio er mwyn ehangu eu geirfa yn unigol. 
Gwelaf fod y plant yn defnyddio patrymau brawddeg er mwyn ymateb i gwestiynau. Maent yn gwneud hyn gan dapio eu braich. Nad oeddwn i wedi gweld y strategaeth hon o’r blaen. Mae hyn yn rhoi cymorth i’r plant wrth ymateb mewn ffordd gywir yn ieithyddol. Ond ar adegau mae’r plant yn ieithyddol anghywir, fel dywed ‘Fi’n gallu gweld...’ Ceisiaf gywiro’r plant er mwyn strwythuro’r frawddeg yn gywir gan ddweud, ‘rydw i’n gallu gweld’. Sylweddolais fy mod i wedi cywiro’r plant ar ôl i bawb cael tro i ymateb. Dylwn i wedi cywiro nhw yn syth. Gallwn wedi symleiddio hyn yn bellach gan ofyn nhw i ymateb gan ddweud ‘gwelaf...’.
Y cwestiwn gyntaf fe wnes i ofyn i’r plant oedd, ‘oeddech chi’n hoffi’r llyfr hyn?’, ymateb y plant oedd ‘ydyn!’. Dylwn i wedi cywiro’r plant gan ddweud ‘oeddwn’. Yn ogystal wrth i’r plant ymateb i’r cwestiynau arall gallaf wedi annog nhw i ymateb mewn brawddegau llawn, gan ddechrau gyda’r cwestiwn. Fel enghraifft gall y plant dweud, ‘mae’r llyfr yma yn atgoffa fi o..’. Collais gyfle arall i gywiro un plentyn pan ddywedodd ‘lot o’, dylwn i wedi cywiro’r plentyn gan ddweud ‘llawer o’.
Ar adegau yn ystod y dasg nid oedd pawb yn cymryd rhan, gwelir yn y fideo fy mod i’n gofyn i’r plentyn i helpu, ar ôl hynny fe weithiodd yn dda i gyfrannu. Gallwn wedi ceisio sicrhau fod gen i sylw’r plant ar bob adeg.  Efallai bod yn dangos fod y dasg yn ddiflasu rhai. I wella ar hyn drwy wneud y dasg tu allan gan ddefnyddio cardiau mawr er mwyn i’r plant allu eu darllen a gweld yn well. Gallwn wedi gosod y geirfa allan ar y llawr, yna gan alw allan geirfa arall allan sydd yn odli bydd y plant rhedeg i’r gair cywir sydd yn odli. Fyddai’r dasg hyn yn ddatblygiad i’r gem ping pong, ac yn cefnogi dysgu tu allan yn yr awyr agored.
Gan fod y plant bellach yn deall ystyr odl ac yn medru dod o hyd iddo aeth ati i wneud tasg ychwanegol oedd yn ymestyn eu ymwybyddiaeth odl. Ar gyfer y wers nesaf y dasg fel dosbarth oedd creu cerddi mewn grwpiau oedd yn cynnwys enw, ansoddair a berfau. Er mwyn herio’r plant mat, wrth fynd ati i ysgrifennu cerdd syml roedd angen iddyn nhw gynnwys odl. Mae hyn yn gwneud y cysylltiad rhwng deall ac gweithredu’r odl. Yn gyntaf roedd rhaid iddyn nhw wneud cerdd syml er mwyn deall y cydsyniad o sut i greu cerdd, yna yn defnyddio’u gwybodaeth newydd o odli er mwyn plethu i mewn i’r gerdd. Mae sicrhau fod y plant yn ailymweld gyda dasg yn bwysig. 
Pe byddai mwy o amser gennyf i ddysgu am odli gallwn wedi astudio rhigymau Cymraeg sydd yn odli megis ‘dau gi bach’ ac ‘mi welais Jac y do’. Cefnoga Catherine (2013) bod plant yn hoffi canu, bydd hyn yn helpu i gael diddordeb.
Gwelaf wrth ddarllen ‘The measured mom’ pwysigrwydd ddysgu odl i blant yn ifanc. Gwelir fod yn ffordd dda o ddysgu plant sut mae iaith yn gweithio, i ddysgu rhythm, i ehangu ar eu dychymyg, ac yn bwysig ar gyfer darnau ysgrifenedig. Gall y plant ddysgu sut i adrodd y rhigymau gan dynnu sylw at yr odli sydd ym mhob un.
Hefyd gallwn fynd ati i ddarllen ar y cyd gan ddilyn steil Pie Corbett. Gallwn fel dosbarth creu taith ddarllen a symudiadau ar gyfer cymorth gydag adrodd y stori. Mae hyn yn cyfoethogi llafaredd plant, ac yna yn arwain at ddatblygiad yn eu sgiliau ysgrifennu. Gan adrodd allan yr odl sydd yn y llyfr, gall y plant yna trosglwyddo i’w gwaith ysgrifenedig. Wrth fodelu’r iaith maent yn helpu nhw i fwrw’r sgil ysgrifennu o, ‘dilyn ffurf sydd wedi’i modelu gan yr athrawes’. 
Tystiolaeth sydd yn dangos bod y plant wedi mwynhau’r dasg oedd eu hymateb nhw i’r cwestiynau, a’u gweithrediad yn ystod y dasg. I mi roedd y plant wedi cyrraedd y meini prawf roeddwn i wedi gosod ar gyfer y dasg. Roedd y llyfr bellach wedi denu sylw’r plant.

